આ નાની બાળકીના આ પ્રયાસને લોકોએ તો બિરદાવ્યો. પણ આ વાતની જાણ ‘હિરો સાઈકલ્સ’ કંપનીના ચેરમેન અને મેનેજિંગ ડાયરેક્ટર પંકજ મુંજાલને થઈ ત્યારે તેમણે પણ અનુપ્રિયાને ઉદ્દેશીને એક ટ્વીટ કર્યું છે. એમણે લખ્યું છે કે, ’અનુપ્રિયા, તમને પ્રણામ. તમે એક ઉમદા વ્યક્તિ છો. અને તમારી આસપાસ તમારા જેવા ઉમદા વિચારો ફેલાવો એવી આશા રાખીએ છીએ. હિરો સાઈકલ પણ તમારા ઉદાર પગલાંથી ખૂબ જ પ્રભાવિત અને પ્રસન્ન છે અને આ સાથે અમે તમને તમારા જીવનના દર વર્ષે એક નવી હિરો સાઈકલ ઉપહાર તરીકે આપવાનું જાહેર કરીએ છીએ. કૃપયા તમારાં કોન્ટેક્ટની વિગતો અમને જણાવો. આ સાથે તમને ઘણી ઘણી શુભેચ્છાઓ તેમજ કેરળને ઉગારવા માટે ઈશ્વરને પ્રાર્થના!’